Neuvoston asetus (ETY) N:o 1041/78 annettu 22 päivänä toukokuuta 1978 maidon ja maitotuotteiden kaupan pitämisestä luopumista ja lypsykarjan tuotannon muuttamista koskevasta palkkiojärjestelmästä annetun asetuksen (ETY) N:o 1078/77 muuttamisesta



Virallinen lehti nro L 134 , 22/05/1978 s. 0009 - 0010

Suomenk. erityispainos Alue 3 Nide 9 s. 0236

Espanjank. erityispainos: Luku 03 Nide 14 s. 0042

Ruotsink. erityispainos Alue 3 Nide 9 s. 0236

Portugalink. erityispainos: Luku 03 Nide 14 s. 0042



NEUVOSTON ASETUS (ETY) N:o 1041/78 annettu 22 päivänä toukokuuta 1978 maidon ja maitotuotteiden kaupan pitämisestä luopumista ja lypsykarjan tuotannon muuttamista koskevasta palkkiojärjestelmästä annetun asetuksen (ETY) N:o 1078/77 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon maidon ja maitotuotteiden kaupan pitämisestä luopumista ja lypsykarjan tuotannon muuttamista koskevasta palkkiojärjestelmästä 17 päivänä toukokuuta 1977 annetun neuvoston asetuksen (ETY) N:o 1078/77(1), sellaisena kuin se on viimeksi muutettuna asetuksella (ETY) N:o 506/78(2), ja erityisesti sen 13 artiklan 2 kohdan, ottaa huomioon komission ehdotuksen, sekä katsoo, että lypsykarjan vähentämistä koskevia, asetuksessa (ETY) N:o 1078/77 tarkoitettuja tavoitteita ei ole saavutettu mainitun asetuksen 9 artiklassa vahvistetussa määräajassa; näin ollen olisi suotavaa pidentää toimenpiteiden toteuttamisesta säädettyä määräaikaa, ja palkkiojärjestelmän soveltamisesta saatu kokemus on osoittanut, että useat tuottajat eivät ole jättäneet hakemustaan tiettyjen säännösten rajoittavan luonteen vuoksi; järjestelmään osallistumisen lisäämiseksi olisi erityisesti korotettava palkkion määrää maidontuotannoltaan vähäisempien asiasta kiinnostuneiden tuottajien osalta ja ottaa huomioon palkkiota laskettaessa viiteajanjakson kuluessa tuotetut maidon määrät, jotka ovat yli 120 000 kilogrammaa; lisäksi on välttämätöntä saattaa tämä viiteajanjakso ajan tasalle, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1078/77 seuraavasti: 1. Korvataan 2 artiklan 1 kohta seuraavasti: "2 artikla 1. Saadakseen kaupan pitämisestä luopumispalkkion tuottajan on osoitettava toimivaltaisia viranomaisia tyydyttävällä tavalla, että hän pitää edelleen, suhteutettuna maidon tai sitä vastaavien maitotuotteiden toimituksiin hakemuksen jättökuukautta edeltävien kahdentoista kuukauden ajanjaksolla, tarkoituksenmukaista määrää lypsylehmiä tilallaan. Tämä edellytys on täytettävä vielä hakemuksen hyväksymispäivänä; jos näin ei ole, palkkiota alennetaan tämän seurauksena." 2. Korvataan 3 artiklan 1 kohta seuraavasti: "3 artikla 1. Saadakseen lypsykarjan tuotannon muuttamispalkkion tuottajan on osoitettava toimivaltaisia viranomaisia tyydyttävällä tavalla: - että hän on toimittanut vähintään 50 000 kilogrammaa maitoa tai sitä vastaavia maitotuotteita hakemuksen jättökuukautta edeltävien kahdentoista kuukauden ajanjaksolla, ja että hän pitää tarkoituksenmukaista määrää lypsylehmiä tilallaan tai - että hän pitää edelleen tilallaan vähintään 15 lypsylehmää, mukaan lukien kantavat hiehot. Vastaava edellytys on täytettävä edelleen hakemuksen hyväksymispäivänä; jos näin ei ole, palkkiota alennetaan tämän seurauksena." 3. Korvataan 4 artikla seuraavasti: "4 artikla 1. Kaupan pitämisestä luopumispalkkio lasketaan tuottajan hakemuksen jättökuukautta edeltävien kahdentoista kuukauden ajanjaksolla toimittaman maitomäärän tai sitä vastaavien maitotuotteiden määrän mukaan. Palkkion määrä 100 kilogrammaa yllä mainittua määrää kohden on: - 20 laskentayksikköä määrille, jotka ovat enintään 30 000 kilogrammaa, - 18 laskentayksikköä määrille, jotka ovat suurempia kuin 30 000 kilogrammaa ja enintään 50 000 kilogrammaa, - 13,5 laskentayksikköä määrille, jotka ovat suurempia kuin 50 000 kilogrammaa ja enintään 120 000 kilogrammaa. - 11 laskentayksikköä määrille, jotka ovat suurempia kuin 120 000 kilogrammaa. Palkkiosta 50 prosenttia maksetaan kaupan pitämisestä luopumisen ajanjakson kolmen ensimmäisen kuukauden kuluessa. Jäljelle jäävä määrä maksetaan kahdessa erässä 25 prosentin suuruisina määrinä palkkiosta kolmannen ja viidennen vuoden kuluessa, jos edunsaaja osoittaa toimivaltaisille viranomaisille, että 2 artiklassa tarkoitettuja sitoumuksia on noudatettu. 2. Lypsykarjan tuotannon muuttamispalkkio lasketaan tuottajan hakemuksen jättökuukautta edeltävien kahdentoista kuukauden ajanjaksolla toimittaman maitomäärän tai sitä vastaavien maitotuotteiden määrän mukaan. Palkkion määrä 100 kilogrammaa yllä mainittua määrää kohden on: - 17,5 laskentayksikköä määrille, jotka ovat enintään 120 000 kilogrammaa, - 11 laskentayksikköä määrille, jotka ovat enemmän kuin 120 000 kilogrammaa. Lypsykarjan tuotannon muuttamispalkkion määrä ei voi kuitenkaan olla pienempi kuin 1 kohdan soveltamisesta johtuva määrä. Palkkiosta 60 prosenttia maksetaan lypsykarjan tuotannon muuttamisen ajanjakson ensimmäisen kolmen kuukauden kuluessa. Jäljelle jäävä määrä maksetaan kahdessa erässä 20 prosentin suuruisina määrinä palkkiosta kolmannen ja neljännen vuoden kuluessa, jos edunsaaja osoittaa toimivaltaisille viranomaisille, että 3 artiklassa tarkoitettuja sitoumuksia on noudatettu. 3. Edellä 1 ja 2 kohdasta poiketen kaupan pitämisestä luopumis- ja lypsykarjan tuotannon muuttamispalkkio voidaan jakaa kyseisen tuottajan peruuttamattomasta pyynnöstä viiteen tai neljään samansuuruiseen vuosittaiseen erään. Tässä tapauksessa edunsaajan on osoitettava toimivaltaisille viranomaisille, että kolmannen ja sitä seuraavan erän tai sitä seuraavien erien osalta 2 ja 3 artiklan sitoumuksia on noudatettu; 2 artiklan 4 kohdassa säädetyssä tapauksessa viimeinen kolmannen vuoden kuluessa maksettava erä on täten 47,5 prosenttia kaupan pitämisestä luopumispalkkiosta 37,5 prosentin sijaan. 4. Nämä kaksi palkkiota yhdistetään luomistaudin, tuberkuloosin ja leukoosin hävittämisohjelman mukaisesti myönnettäviin tukiin." 4. Jäljempänä 9 artiklassa: a) korvataan määrä 263 miljoonaa laskentayksikköä määrällä 330 miljoonaa laskentayksikköä; b) korvataan ilmaus "päättyy maidon markkinointivuoden 1977/1978 lopussa" ilmauksella "päättyy 31 päivänä maaliskuuta 1979". 5. Korvataan 13 artiklan 1 kohdassa oleva vuosiluku 1978 vuosiluvulla 1979. 2 artikla 1. Palkkiohakemukset, jotka on jätetty ennen tämän asetuksen voimaantulopäivää ja joita ei ole vielä hyväksytty, mukautetaan 1 artiklan säännösten mukaisiksi, lukuun ottamatta tapauksia, joissa näiden säännösten soveltamisen seurauksena palkkion määrä olisi pienempi kuin hakemuksen jättöpäivänä sovellettavien säännösten mukainen määrä. 2. Jo hyväksyttyjen palkkiohakemusten osalta ainoastaan palkkioiden määrät, joita ei ole vielä maksettu tämän asetuksen voimaantulopäivänä, mukautetaan tämän asetuksen 1 artiklan säännösten mukaisiksi, ja asetuksen (ETY) N:o 1078/77 2 ja 3 artiklaa sekä 4 artiklan 3 ja 4 kohtaa sovelletaan edelleen ensimmäisen toisinnon mukaisesti. 3. Ennen tämän asetuksen voimaantuloa hyväksyttyä hakemusta koskevan lypsykarjan osalta ei voida jättää uutta, 1 artiklan säännöksiin perustuvaa hakemusta. 3 artikla Tämä asetus tulee voimaan 22 päivänä toukokuuta 1978. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä toukokuuta 1978. Neuvoston puolesta Puheenjohtaja K. HEINESEN (1) EYVL N:o L 131, 26.5.1977, s. 1 (2) EYVL N:o L 69, 11.3.1978, s. 2